RESOLUCIÓN do 20 de setembro de 2000, da Delegación Provincial da Coruña, pola que se dispón á inscrición no rexistro e a publicación, no Diario Oficial de Galicia, da acta da comisión negociadora do convenio colectivo do sector da construcción e obras públicas da provincia da Coruña pola que se acorda aproba-las táboas salariais do ano 2000 e modificacións do convenio colectivo 1999-2001.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/10/2000

Visto o texto da acta asinada o día 11 de setembro de 2000, pola comisión negociadora do convenio colectivo do sector da construcción e obras públicas da provincia da Coruña (código 1500395), subscrita en representación da parte económica, por APECCO e da parte social por UGT e CC.OO., mediante a que se acorda aproba-las táboas salariais para o ano 2000 e as modificacións do convenio colectivo 1999-2001 publicado no DOG nº 192 do 4-10-1999, de conformidade co disposto no art. 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro: dispoñe-la súa publicación no Diario Oficial de Galicia.
A Coruña, 20 de setembro de 2000.
José Antonio Álvarez Vidal
Delegado provincial da Coruña
Acta nº 3. Convenio construcción provincia da Coruña.
Asistentes:
Por APECCO:
Antón Arias Díaz-Eimil.
Silviano Pizarro Gómez.
Benigno López Bueno.
Manuel López Grobas.
Antonio Fernández Durán.
Antonio Fernández Chao (asesor).
Miguel García Eiroa (secretario).
Por UGT:
Jesús Calvo Romero.
Celestino Pérez Vázquez.
Por CC.OO.:
Santiago Huertas Pozurama.
Por CIG:
Victorino Ares Prado.
Na cidade da Coruña, o 11 de setembro de 2000, sendo as 17 horas, reúnense nos locais de APECCO os señores que arriba se relacionan, para revisar e actualizar (segundo o artigo 6º) o convenio colectivo de construcción 1999-2001, asinado o 21 de xullo de 1999 (enmarcado dentro do Acordo sectorial nacional e do convenio xeral do sector da construcción CXSC).
Aberta a sesión e despois dunha ampla deliberación, acórdase aprobar por unanimidade as táboas salariais para o ano 2000 que se xuntan a esta acta, e as seguintes modificacións do convenio 1999-2001.
Artigo 6º.-Incremento económico.
Para o ano 2000 aplicarase un incremento de 2,45% sobre os conceptos de salario base, gratificacións extraordinarias, retribución de vacacións e complementos salariais e extrasalariais.
Para o ano 2001 aplicarase, sobre os conceptos mencionados no parágrafo anterior, un incremento igual ó da previsión da inflación establecido para o ano respectivo na Lei de orzamentos xerais do Estado, máis un 0,90%.
Artigo 7º.-Cláusula de garantía salarial ano 2000.
No suposto de que o incremento anual do índice de prezos ó consumo (IPC) do 31 de decembro de 2000 supere o 2% efectuarase unha revisión económica sobre o exceso do dito tanto por cento, para efectos de que sirva de base para a negociación colectiva seguinte.
O mesmo criterio fixado no parágrafo anterior operará, se é o caso, para a revisión económica do ano 2001, cando o IPC ó 31 de decembro supere o IPC previsto nos orzamentos xerais do Estado máis o 0,50%, que servirán de base para fixa-los incrementos salariais sinalados no artigo 6.1º deste convenio.
A dita revisión, se é o caso, afectará ós conceptos previstos no artigo 6.1 deste convenio.
Artigo 19º.-Desgaste de ferramenta.
Ó persoal con dereito a percibir compensación económica por desgaste de ferramenta, aboaráselle na contía mínima de 70 ptas. por día traballado para o ano 2000.
Artigo 24º.-Axudas desprazamentos.
O persoal con dereito a axudas percibirá por día efectivo de traballo, as cantidades que se detallan:
-Axuda completa: 3.100 ptas./diarias.
-Media axuda de custo: 1.200 ptas./diarias.
Artigo 26º.-Premio por xubilación.
Os traballadores que desexen xubilarse entre os 60 e 64 anos de idade, e sempre que leven traballando ó servicio da empresa sete anos ininterrompidos, terán dereito ó percibo das indemnizacións económicas que se establece, sempre que o cesamento na empresa se produza por petición do traballador.
*Traballador con 60 anos: 200 días salario base anexo I.
*Traballador con 61 anos: 150 días salario base.
*Traballador con 62 anos: 100 días salario base.
*Traballador con 63 anos: 50 días salario base.
*Traballador con 64 anos: 30 días salario base.
Os traballadores afectados por este convenio xubilaranse obrigatoriamente ó cumprir 65 anos de idade, sempre que reúnan as condicións esixidas para o percibo da prestación de xubilación, percibindo da empresa 15 días de salario base (anexo I).
Artigo 33º.-Outras modalidades de contratación.
No punto 4.7º do contrato para a formación, publicouse erroneamente no seu momento o prazo máximo da súa duración, que é de dous anos e non de tres. A redacción quedará da seguinte maneira:
4.7. A duración do contrato non poderá ser inferior a seis meses nin exceder de dous anos, sen prexuízo do establecido no punto 4.11.
Cando se subscriba por un prazo inferior ó máximo establecido no parágrafo anterior, poderá prorrogarse antes do seu remate por acordo entre as partes, unha ou máis veces, por períodos non inferiores a seis meses, sen que o tempo acumulado, incluído o das prórrogas, poida exceder do referido prazo máximo. O aviso previo de finalización do contrato deberá axustarse ós prazos e forma que indica o artigo 28.1º do CCSC.
Expirada a duración máxima do contrato para a formación, o traballador non poderá ser contratado baixo esta modalidade pola mesma ou por distinta empresa.
Artigo 39º.-Xornada de traballo.
Establécese unha xornada laboral para o ano 2000 de 40 horas semanais de traballo efectivo, o que supón un cómputo anual de traballo efectivo de 1.760 horas, segundo o calendario laboral publicado no BOP nº 293, do 23 de decembro de 1999.
Artigo 54º.-Complemento de hospitalización.
No caso de accidente laboral ocorrido no centro de traballo e en horario de traballo, e que dea lugar a hospitalización, a empresa aboará un complemento que, sumado ás prestacións regulamentarias por incapacidade temporal, garanta o cen por cento do salario real e, durante un período máximo de seis meses, salvo que finalice antes o contrato de traballo ou a obra.
Disposición adicional.-Sétima.
O persoal que cese durante o período de prórroga do convenio, terá dereito a percibir, como atrasos, o IPC previsto nos orzamentos xerais do Estado para o ano.
Así mesmo, facúltase a Miguel García Eiroa, secretario, para a prestación das táboas salariais e modificacións do convenio indicado ante a delegación provincial de Xustiza, Interior e Relacións Laborais da Xunta de Galicia, para efectos da súa homologación e posterior publicación no BOP e no DOG.
Por parte da central sindical CIG, aínda participando en tódalas reunións de debate deste convenio colectivo e entendendo que parten dunha plataforma conxunta con CC.OO. e UGT, non conseguindo ningún dos puntos da dita plataforma e respectando a postura dos demais representantes da mesa, a CIG, de acordo cos seus organismos confederados, non pode asinar este acordo.
En proba de conformidade asínase a presente no lugar e na data máis arriba indicados.
Táboa de retribucións
Niveis
Categorías
Salario
Complemento
(por día efectivo traballado)
Gratificacións
Vacacións
Total
anual
Valor
hora
extra
Día
Mes
Asistencia
Distancia
e transporte
Xullo
Nadal
II
Titulado superior
6.040
199.191
865
846
268.891
268.891
268.891
3.411.836
2.280
III
Titulado medio, xefe admvo. 1ª, xefe socc. org. 1ª
5.201
158.744
865
688
217.818
217.818
217.818
2.775.464
1.860
IV
Xefe de persoal, axte. de obra, encargado xral. de fábrica, encargado xeneral
5.059
161.783
865
661
208.997
208.997
208.997
2.665.896
1.790
V
Xefe administrativo de 2ª, delineante superior, encargado xeneral de obras, xefes de sección de organización científica do traballo de 2ª, xefes de compras
4.610
138.313
865
608
191.974
191.974
191.974
2.450.831
1.660
Niveis
Categorías
Salario
Complemento
(por día efectivo traballado)
Gratificacións
Vacacións
Total
anual
Valor
hora
extra
Día
Mes
Asistencia
Distancia
e transporte
Xullo
Nadal
VI
Ofic. admvo. de 1ª, delineante de 1ª, xefe ou encargado de taller, encargado de sección de laboratorio, escultor de pedra e mármore, práctico de topografía de 1ª, técnico de organización, encargado de obra
3.930
117.892
865
529
166.295
166.295
166.295
2.133.045
1.450
VII
Delineante de 2ª, técnico de organización de 2ª, práctica de topografía de 2ª, analista de 1ª, viaxante, especialista de oficio, capataz
3.493
104.790
865
525
151.477
151.477
151.477
1.931.776
1.330
VIII
Oficial admvo. 2ª, corredor de praza, inspector de control, sinalización e servicios, analista de 2ª, oficial de 1ª de oficio
3.419
102.570
865
515
148.251
148.251
148.251
1.895.098
1.310
IX
Auxiliar admvo., axte. topográfico, aux. organiz., vendedor, conserxe, oficial 2ª de oficio
3.344
100.320
865
505
145.459
145.459
145.459
1.859.387
1.290
X
Auxiliar de laboratorio, vixilante, almaceneiro, enfermeiro, cobrador, garda xurado, especialista de 1ª, axudante de oficio
3.240
865
491
140.810
140.810
140.810
1.807.506
1.260
XI
Especialista de 2ª, peón especial
3.217
865
488
140.072
140.072
140.072
1.796.924
1.260
XII
Limpadora, peón ordinario
3.152
865
479
137.522
137.522
137.522
1.765.510
1.220
XIII
Mozos dos recados e pinches de 16 a 18 anos
2.608
631
389
111.507
137.507
111.507
1.433.621
NOTA:
As categorías que se indican cunha antigüidade na empresa anterior ó 1-6-1992 rexeranse para efectos económicos polos seguintes niveis:
Nivel VII: oficial 2ª administrativo; nivel VIII: auxiliar técnico e administrativo; nivel IX: listeiro.
Para as categorías das que os devengos son mensuais o salario multiplícase por 30 días e os complementos de asistencia por 22 días.
A retribución do traballador en prácticas durante o primeiro ano de vixencia será do 60% e para o segundo ano do 75% desta táboa.